Αγγελική Εξάρχου

Η Αγγελική Εξάρχου (γενν. 19 Αυγούστου 1985) είναι πρώην Ελληνίδα αθλήτρια της κολυμβήσεως, που ειδικευόταν στην πρόσθια κολύμβηση. Συμμετείχε στους Ολυμπιακούς Αγώνες του 2008, ενώ είχε συλλέξει τέσσερα μετάλλια (ένα αργυρό και τρία χάλκινα) σε δύο διοργανώσεις των Μεσογειακών Αγώνων (το 2005 και το 2009). Η Εξάρχου ήταν η πρώτη Ελληνίδα που «έσπασε το φράγμα» του 1:10 (70 δευτερολέπτων) στα 100 μέτρα πρόσθια, όταν κολύμπησε την απόσταση σε χρόνο 1:08,99 στους Μεσογειακούς Αγώνες του 2009 στην Πεσκάρα της Ιταλίας.

Στους Ολυμπιακούς Αγώνες του 2008 στο Πεκίνο, η Εξάρχου κολύμπησε σε δύο αγωνίσματα, τα 100 και τα 200 μέτρα στο πρόσθιο. Πήγε στο Πεκίνο με καλές επιδόσεις σε αυτά, 1:09,35 και 2:30,05 αντιστοίχως (τη δεύτερη από την Πανεπιστημιάδα του 2007 στην Μπανγκόκ). Στα 100 μ. πρόσθιο ακολούθησε σταθερό ρυθμό και τερμάτισε έκτη στη σειρά της και τριακοστή συνολικώς, μόλις δύο εκατοστά του δευτερολέπτου πίσω από την Τούρκισσα Ντιλαρά Μπουσέ Γκιουναϊντίν, με 1:10,47. Τρεις ημέρες αργότερα, στα 200 μ. κατέλαβε την 39η θέση συνολικώς με χρόνο 2:36,83, οπότε δεν προκρίθηκε σε ημιτελικό.

Παραπομπές

 Εξωτερικοί σύνδεσμοι 
 Στον ιστότοπο του NBC Olympics για τους Ολυμπιακούς 

Κατηγορία:Ελληνίδες αθλήτριες της κολύμβησης
Κατηγορία:Έλληνες κολυμβητές στους Θερινούς Ολυμπιακούς Αγώνες
Κατηγορία:Έλληνες Μεσογειονίκες
Κατηγορία:Αθλητές στους Μεσογειακούς Αγώνες 2005
Κατηγορία:Αθλητές στους Μεσογειακούς Αγώνες 2009